| **Администрация на Министерския съвет** | **Наръчник за изпълнение на Програма „Техническа помощ” 2021-2027** | **Процедура VIII-П03** |
| --- | --- | --- |
| **Дирекция**  **„Добро управление”** | **Процедура за подготовка, одобряване и изпълнение на  План за оценка на Програма „Техническа помощ“** | |
| *Вариант на документа: 1* | *Одобрена от: Ръководителя на Управляващия орган на Програма* „*Техническа помощ”* | Дата: 11.08.2023 г. |

|  | **Дейност** | **Отговорник** | **Описание** | **Срок** | **Забележка** |
| --- | --- | --- | --- | --- | --- |
|  | Изготвяне на проект на План за оценка | Отдели ПД, МВ и ФУ.  Служители от отдел ПД изготвят проект на План за оценка, със съдействието на служители от отдел МВ и отдел ФУ по компетентност и при необходимост. | Проектът на План за оценка на Програма „Техническа помощ“ се изготвя като се вземат предвид планираните за постигане по програмата индикатори, специфични цели, идентифицираните предизвикателства при програмирането на оценки и получени препоръки през предходния програмен период, вкл. и от извършените оценки, както и предизвикателствата, набелязани в съответните специфични за държавата препоръки и се обосновава нуждата от извършване на оценка/и.  Вземат се предвид и Регламент (ЕС) 2021/1060[[1]](#footnote-1), Регламент (ЕС) 2021/1058[[2]](#footnote-2), Закона за управление на средствата от Европейските фондове при споделено управление (ЗУСЕФСУ), Закона за обществените поръчки (ЗОП) методическите указания на (ЕК), като: [Работен документ относно изпълнението, мониторинга и оценката на ЕФРР, КФ и ФСП 2021-2027 г.](https://ec.europa.eu/regional_policy/en/information/publications/evaluations-guidance-documents/2021/performance-monitoring-and-evaluation-of-the-european-regional-development-fund-the-cohesion-fund-and-the-just-transition-fund-in-2021-2027)[[3]](#footnote-3), [Насочващ документ на ЕК за плановете за оценка 2014-2020](https://ec.europa.eu/regional_policy/sources/evaluation/2014/evaluation_plan_guidance_en.pdf)[[4]](#footnote-4), [Наръчник на ЕК за оценка на социално-икономическото развитие EVALSED](https://ec.europa.eu/regional_policy/information-sources/publications/evaluations-guidance-documents/2013/evalsed-the-resource-for-the-evaluation-of-socio-economic-development-evaluation-guide_en)[[5]](#footnote-5) и др.  Служители от отдел МВ предоставят на отдел ПД информация за изпълнението на програми, за които дирекция „Добро управление“ (ДУ) е УО, от предходни програмни периоди, в т.ч. относно резултатите от/напредъка при изпълнението на проектите, постигането на целевите стойности на индикаторите, идентифицираните предизвикателства.  Въз основа на предоставената информация служителите от отдел МВ обосновават нуждата от извършване на оценка/и и изразяват становище относно броя, вида на оценките, които следва да се включат в проект на План за оценка, както и по въпросите и методологията за тяхното осъществяване.  Ръководителят на екипа за управление на финансовия план за финансиране на дейностите на Управляващия орган (УО) на ПТП предлага индикативен бюджет за всяка оценка, предвидена в Плана за оценка. | До 10 месеца от одобряването на програмата от ЕК |  |
|  | Съгласуване на проекта на План за оценка в УО и с ЕК | Началници на отдели ПД, МВ и ФУ | Началниците на отдели МВ, ФУ и ПД съгласуват проекта на План за оценка. | До 2 работни дни за всеки от началниците на отдели след получаването на проекта |  |
|  | Одобряване на проекта на План за оценка от Ръководителя на УО на ПТП (РУО) | РУО | РУО одобрява проекта на План за оценка. | До 3 работни дни от получаването на проекта |  |
|  | Съгласуване на проекта на План за оценка с Междуведомствената работна група за оценка (МВРГО) на ЕСИФ/ЕФСУ | Представители на УО на ПТП в МВРГО – по преценка на РУО | Проектът на План за оценка се изпраща за съгласуване в МВРГО от представителите на УО на ПТП, посочени в заповедта за създаване на постоянната МВРГО | До 2 работни дни от датата на одобряване на проекта на План за оценка от РУО (когато е приложимо) |  |
|  | Отразяване на получените от МВРГО предложения по проекта на План за оценка | Отдел ПД | Релевантните предложения се отразяват в проекта на План за оценка. | До 3 работни дни от получаване на предложенията (когато е приложимо) |  |
|  | Изпращане на проекта на План за оценка на КН на ПТП за одобряване | Секретариат на КН  РУО | Проектът на План за оценка се изпраща на КН на ПТП за одобряване по реда, предвиден във Вътрешните правила за работа на комитета. | В сроковете, предвидени във Вътрешните правила за работа на комитета, в зависимост от процедурата за приемане на решение, но не по-късно от една година след решението за одобряване на ПТП от ЕК, в съответствие с чл. 44, пар. 6 от Регламент (ЕС) 2021/1060. |  |
|  | Получаване и отразяване на предложения от КН на ПТП по проекта на План за оценка | Секретариат на КН  Отдел ПД | Отдел ПД отразява релевантните предложения, получени от членовете на КН на програмата в проекта на План за оценка. Всички получени предложения и коментари се отразяват в справка за получените становища, като за неприетите предложения се посочват мотиви. | В сроковете, предвидени във Вътрешните правила за работа на комитета, в зависимост от процедурата за приемане на решение. |  |
|  | Одобряване на Плана за оценка от КН | КН | КН одобрява Плана по реда, предвиден във Вътрешните правила за работа на КН, в зависимост от процедурата за приемане на решение. |  |  |
|  | Иницииране на предложение/я за провеждане на процедура за възлагане на обществена поръчка за избор на изпълнител/и за извършване на оценка/оценки, съгласно Плана за оценка | Директорът на дирекция ДУ  Отдели ПД, МВ и ФУ | Проектът/ите на техническа/и спецификация/и за възлагане на обществена поръчка за избор на изпълнител/и за извършване на оценките, предвидени в Плана за оценка, както и съответното/ите мотивирано/и предложение/я се изготвя/т от служители от отдели ПД, МВ и ФУ, определени от директора на дирекция ДУ.  Началниците на отдели ПД, МВ и ФУ съгласуват техническата/ите спецификация/и и мотивираното/ите предложение/я, в случаите, когато служители от съответния отдел са участвали в изготвянето на посочените документи.  Инициирането на предложение/я за провеждане на процедура за възлагане на обществена поръчка се извършва при спазване на вътрешните правила за управление на цикъла на обществените поръчки, приложими в АМС. | В съответствие със сроковете, предвидени във вътрешните правила за управление на цикъла на обществените поръчки, приложими в АМС. | В техническата спецификация се поставят изисквания към изпълнителя за изготвяне и предоставяне на стратегия за управление на рисковете, които биха възпрепятствали оценката (идентифициране на рисковете и предложения за адресирането им), която следва да залегне във встъпителния доклад.  В техническата спецификация се предвижда и възможност за адаптиране на оценката при промени в средата за оценка по време на нейното извършване, напр. чрез преформулиране на част от въпросите.  С мотивираното предложение се отправя и предложение за включване в проекта на договор за възлагане на обществената поръчка на клаузи, предвиждащи връщане на докладите на изпълнителя за преработване толкова пъти, колкото е необходимо, с оглед изпълнение на изискванията на договора. |
|  | Участие при приемане на резултатите от оценката | Директор на дирекция ДУ  Отдели ПД, МВ и ФУ | Служители от отдели ПД, МВ и ФУ, определени от директора на дирекция ДУ/в договора за възлагане на обществена поръчка, предоставят коментари/становище по проектите на доклади, представени от изпълнителите по договори за възлагане на обществени поръчки. | В сроковете, предвидени в съответния договор за възлагане на обществена поръчка |  |
|  | Изготвяне на План за действие за изпълнение на препоръките и констатациите от проведена оценка | Директор на дирекция ДУ  Отдели ПД, МВ и ФУ | Планът за действие се изготвя от служители от отдели ПД, МВ и ФУ, определени от директора на дирекция ДУ.  Планът за действие може да включва действия, свързани с изменение на Плана за оценка и/или програмата.  Планът за действие се одобрява от РУО и се представя на КН на ПТП за разглеждане. | До 20 работни дни от приемането на доклад, предвиден в договор с изпълнител, извършващ оценката, съдържащ препоръки за извършването на корективни действия |  |
|  | Предоставяне на КН на ПТП на Плана за действие за изпълнение на препоръките и констатациите от проведена оценка за разглеждане. | РУО  Секретариат на КН на ПТП |  | При първата следваща процедура за приемане на решения от КН на ПТП |  |
|  | Предоставяне на информация за резултатите от извършената/ите оценка/и на заинтересованите страни | Отдел ПД | Информация за резултатите от оценката се предоставя на КН на програмата, бенефициенти и други заинтересовани страни, с цел ефективното им използване.  Информация за резултатите от оценката се публикува на Единния информационен портал (съгласно изискванията на чл. 49, пар. 1 от Регламент (ЕС) 2021/1060) и на интернет страницата на УО (при наличието на такава). | До 5 работни дни от изготвянето на информацията |  |

1. Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика [↑](#footnote-ref-1)
2. Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд [↑](#footnote-ref-2)
3. <https://ec.europa.eu/regional_policy/sources/evaluation/performance2127/performance2127_swd.pdf> [↑](#footnote-ref-3)
4. <https://ec.europa.eu/regional_policy/sources/evaluation/2014/evaluation_plan_guidance_en.pdf> [↑](#footnote-ref-4)
5. <https://ec.europa.eu/regional_policy/sources/evaluation/guide/guide_evalsed.pdf> [↑](#footnote-ref-5)